Simeon, veliki knez Moskve

Simeon (; 7. novembar 1316 – 27. april 1353) bio je veliki knez Moskve od 1340. do 1353. Nastavio je politiku svog oca sa ciljem da poveća moć i prestiž svoje države. Njegova vladavina je obilježena redovnim vojnim i političkim sukobima protiv republike Novgorod i Litvanije. Njegov odnos sa susjednim ruskim kneževinama je bio miran, ali ne i pasivan; Simeon nije učestvovao u sukobima između ruskih kneževa. Pribjegavao je ratu samo kad je rat bio neizbježan. Relativno miran period njegove vladavine je okončan dolaskom Crne smrti, koja je odnijela živote Simeonu i njegovim sinovima 1353.

 Vladavina 
Otac Simeona je bio Ivan I, moskovski veliki knez čijom smrću 31. marta 1340. on naslijeđuje njegovu državu. Za razliku od očeve mirotvorne politike ograničene na dobrovoljna širenja teritorija odmah po dolasku na vlast Simeon se nalazi upleten u rat koji sam pokreće. Kako zamišljena žrtva tako i ostvarena žrtva toga rata postaje Novgorod koji plaća ratnu odštetu i predaje jedan grad Moskvi.

Drugi puno nezgodniji rat se dešava desetak godina kasnije kada Simeon napada Smolensk. Ta akcija se nije svidjela Velikom vojvodstvu Litve koja u njoj za sebe vidi buduću opasnost. Tamošnje opće pripreme za rat dovode do panike u Moskvi čiji vladar 1353. odlazi na put u sjedište Zlatne Horde koja je njegov vazalni gospodar.

Pri povratku s ovoga putovanja Simeon prolazi kroz područje gdje hara kuga tako da prvo oboljevaju i umiru njegova djeca pa onda on. Kratko vrijeme prije smrti kada mu je postalo jasno da neće preživjeti Simeon se zaredio.

Historijska važnost njegove vladavine se ogleda u činjenici da je prvi put jedan vladar Moskve koristio titulu gospodara svih Rusa. Službeni državnički pečat Simeona iz razdoblja kraja njegova života glasi:

"Pečat Simeona Velikog Kneza svih Rusa"

Kategorija:Ruski vladari